Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin hallitus on pitkään aikaan vaikeammassa -
sisä- ja ulkopoliittisessa tilanteessa, kuin kovin monikaan sen edeltäjistä.
Pääministeri Netanjahun mukaan Israel on nyt myös erittäin haastavassa
turvallisuuteen liittyvässä tilanteessa kaikilla rintamilla, -
erityisesti myös ulkoiset uhkatekijät mukaan lukien.
Pääministeri rauhoitteli paikallisten neuvostojen päämiehiä -
eteläisessä Israelissa viikonlopun terrori- ja raketti-iskujen jälkeen.
Puhelussaan heille, Netanjahu korosti, että alueen suojaavaan -
infrastruktuuriin liittyvät ongelmat käsitellään nopeasti ja tehokkaasti.
Vietetyn pääsiäisen aika olikin eräs tuhoisimmista ja väkivaltaisimmista -
moniin kymmeniin vuosiin ja terroriin perustuvan rikollisuuden määrä -
oli lisääntynyt huolestuttavasti kaikkialla Israelissa.
Osasyynä oli samaan ajankohtaan ajoittuva -
muslimien Ramadan kuukausi, -
sillä pääsiäisviikonlopun aikana kirjattiin kaikkiaan 23 eri iskua.
Niiden isäksi Israelin armeija suoritti ilmaiskuja Syyriaan, -
Damaskoksen alueelle varhain viime sunnuntaiaamuna -
sen jälkeen, kun kuusi rakettia ammuttiin kohti Golanin kukkuloita.
Edeltävän yön aikana ammuttiin Libanonista peräti 34 rakettia -
ja kaksikymmentä kranaattia, joihin jokaiseen Israel vastasi voimalla.
Armeija joutui vastaamaan myös -
Gazan kaistalta peräisin oleviin rakettiaaltoihin.
Erityisen huolestuttavaksi muodostui maan pohjoinen rintama, -
sillä sekä Syyrian että Libanonin suunnalta ammuttujen ohjusten -
ja rakettien jälkeen, Israelin armeija lähetti -
pohjoisen Galilean alueen tueksi 25 Iron Dome -patteria -
ja kutsui myös ilmapuolustuksen reserviyksiköitä tehtäviin.
Näin siksi, että maan armeija saivat tiedustelutietoja, joiden mukaan -
Iran ja Hizbollah valmistelevat uutta hyökkäystä Israelia vastaan, -
tällä kertaa Syyriasta käsin ja pääosin useilla kymmenillä -
itsemurhalennokeilla ja lyhyen kantaman rakettitulituksella.
Al Aqsan moskeijassa ja sen lähialueella edelleen jatkuvien -
mellakoiden vuoksi, pääministeri Netanjahu ilmoitti Arabiliitolle, -
että Israelin hallitus on sitoutunut lievittämään jännitteitä -
ja ylläpitämään vallitsevaa status quota.
Näin siksi, että Jordan kutsui yhdessä Egyptin -
ja palestiinalaishallinnon kanssa Arabiliiton hätäistuntoon -
keskustelemaan levottomuudesta pääsiäisen alkaessa.
Pääministeri Benjamin Netanjahu sanoi -
ennen pääsiäistä antamassaan lausunnossa, -
että hänen hallituksensa on sitoutunut rauhoittamaan jännitteitä.
Netanjahun viesti Arabiliitolle oli, että palestiinalaiset muslimipalvojat -
sulkivat tiistai-iltana Al Aqsa moskeijan ovet sisältä päin, -
ja telkesivät ne siten, että kukaan ei voinut päästä sisään, eikä ulos.
Moskeijassa oli useita kymmeniä rukoilijoita, -
jotka jäivät näiden äärimmäisyysryhmien vangeiksi.
Poliisi kertoi yrittäneensä saada moskeijan sisällä olleet -
mellakoitsijat lähtemään, mutta ryhmä ei noudattanut ohjeita, -
joten turvallisuusjoukot joutuivat menemään moskeijaan, -
jossa heitä vastaan hyökättiin kivillä ja erilaisilla ilotulitteilla.
Temppelivuoren määräysten ja myös Jordanian Waqf-säätiön mukaan -
alueella ei saa yöpyä, siksi Israelin joukot menivät moskeijaan -
ja pidättivät noin 350 mellakoitsijaa.
Jerusalemin poliisin mukaan se oli myös turvatoimi, -
sillä heillä oli perustellut syyt uskoa, -
että mellakoitsijat olisivat voineet käydä heti seuraavana aamuna -
Temppelivuorelle tulevien juutalaisten kimppuun.
Jordanian ulkoministeriön lausunnossa sanottiin kuitenkin, -
että Jordania halusi Arabiliiton hätäistunnon sen jälkeen, -
kun Israelin joukot olivat saattaneet alueen ja Al-Aqsa-moskeijan -
räjähdyspisteeseen ja häiritsivät siellä olevia rukoilijoita.
Totuus ja asioiden oikea näkökulma ovat arabimaailmassa -
usein hyvin suhteellisia käsitteitä.
Arabiliiton pääsihteeri Ahmed Aboul Gheit -
kuvaili Israelin toimintaa vastuuttomaksi ja lisäsi, -
että poliisin käyttäytyminen vaikuttaa -
miljoonien muslimien uskonnollisiin tunteisiin ympäri maailmaa, -
erityisesti Ramadanin aikana.
Islamistien raivoa juuri Ramadanin ja juutalaisten pääsiäisen aikaan -
lisäsi se, että Jerusalemin poliisi joutui pidättämään useita ihmisiä, -
jotka yrittävät uhrata eläimiä näin pääsiäisen aikaan Temppelivuorella.
Temppelivuorelle oli tulossa useita henkilöitä, -
joilla oli mukanaan kanoja ja karitsoja ja he yrittävät tuoda niitä -
tähän äärimmäiseen räjähdysherkkään paikkaan, -
suorittaakseen muinaisia rituaaleja.
Viime vuosina useat uskonnollisesti marginaaliset ryhmät, -
erityisesti Paluu Vuorelle ryhmä, -
ovat yhä useammin pyrkineet toteuttamaan uhraamisia -
nimenomaan juuri Temppelivuorella ja etenkin pääsiäisen aikaan.
Kyse ei ole Vanha Testamentillisista rituaaliuhreista, -
vaan ennemminkin vain pääsiäislampaan valmistamisesta.
Ryhmä oli pyytänyt lupaa mainittuun toimenpiteeseen maan hallitukselta, -
etenkin Kansallisen turvallisuuden ministeri Itamar Ben Qviriltä, -
mutta sitä ei myönnetty, sillä Israelin turvallisuusviranomaiset uskovat, -
että pääsiäisuhrin salliminen Temppelivuorella -
herättäisi rajuja vastalauseita muslimien keskuudessa -
Jerusalemissa, Länsirannalla ja naapurimaiden arabimaissa, -
jotka näkivät sen suurena muutoksena alueen status quoon.
Liike oli jakanut edeltävinä päivinä Jerusalemin vanhassa kaupungissa -
lentolehtisiä, joissa kehotetaan aktivisteja tuomaan -
karitsa Temppelivuorelle pääsiäistä edeltävää uhraamista varten ja -
luvataan rahallista palkkiota niille, jotka onnistuvat tässä toimenpiteessä.
Turkin presidentti Erdogan esitti osanottonsa Israelin virkaveljelle -
Isaac Herzogille viimeaikaisissa terrori-iskuissa kuolleiden -
israelilaisten ja muiden maiden kansalaisten menehtymisen johdosta.
Kiitäen Erdogania hänen lausunnostaan, -
presidentti Herzog korosti, että Israel on edelleen lujasti sitoutunut -
säilyttämään uskonnonvapauden ja status quon -
kaikkien kirkkokuntien pyhillä paikoilla ja erityisesti Temppelivuorella.
Kuluneen vuoden aikana presidentti Isaac Hertzogin -
ja Turkin presidentin välille on muodostunut lämmin suhde.
He olivat käyneet aikaisemminkin useita keskusteluja, -
mutta suhde sai vauhtia presidentti Herzogin valtiovierailun aikana -
Turkissa viime vuoden maaliskuussa, mikä tasoitti tietä vuoropuheluun ja -
yhteistyön jatkamiselle maiden välillä pitkän tauon jälkeen.
Turkin presidentillä näyttää olevan toisenlaisetkin kasvot, -
sillä keskustellessaan Iranin presidentti Efraim Raisin kanssa, -
Erdogan totesi, että koko muslimimaailman -
on yhdistyttävä Israelia vastaan.
Erdoganin mukaan Islamilaisen maailman tulee olla yhtenäinen -
Israelin hyökkäyksiä vastaan Palestiinassa, -
näin kertoivat turkkilaiset tiedotusvälineet.
Israelin ulkoministeri Eli Cohen mainitsi turkkilaiselle kollegalleen -
Mevlut Cavusoglulle, että Israelin armeija tulee vastaamaan -
kaikkiin yrityksiin terrorisoida siviilejä, -
tulevat ne sitten mistä lähteestä tahansa.
Yhdistyneiden kansakuntien turvallisuusneuvosto -
kutsuttiin koolle hätäistuntoon pääsiäistorstaina -
keskustelemaan viimeaikaisista väkivaltaisuuksista Jerusalemissa.
Asialistalla olivat ne syyt, joissa Israelin poliisi otti yhteen -
muslimipalvojien kanssa Temppelivuorella, -
ja jota seurasi rakettitulitus Gazasta Israeliin ja IDF:n vastaiskut.
Torstain istunto pidettiin suljettujen ovien takana, -
ja sen kutsuivat Yhdistyneet arabiemiirikunnat, -
joka on Arabiliiton edustaja neuvostossa sekä myös Kiina.
Kyseessä on turvallisuusneuvoston neljäs hätäistunto -
Israelin ja Palestiinan välisistä jännitteistä sen jälkeen, -
kun pääministeri Benjamin Netanjahun kovan linjan hallitus perustettiin -
hieman yli kolme kuukautta sitten.
Israelissa on aivan erityisesti huomioitu se, -
että kaikissa näissä hätäistunnoissa on toisena koollekutsujana ollut Kiina, -
jolla ei pitäisi olla minkäänlaista uskontoon liittyvää intressiä -
kumpaankaan osapuoleen.
Samanlaisia kiireellisiä kokouksia kutsuttiin koolle sen jälkeen, -
kun äärioikeistolainen kansallisen turvallisuuden ministeri -
Itamar Ben Gvir vieraili Temppelivuorella tammikuun alussa, -
sekä Israelin armeijan vastaiskujen jälkeen Nablusissa ja Jeninissä.
Lisäksi Turvallisuusneuvosto on käsitellyt Israel-Palestiina konfliktia
kolmesti muissa kokouksissaan.
Satojen miljoonien arvoinen ohjuskauppa Suomen ja Israelin välillä
julkistettiin vain päivä sen jälkeen, kun Suomi liittyi virallisesti Natoon, -
mikä laajentaa merkittävästi sotilasliiton rajaa Venäjän kanssa -
ja oli suuri tappio Venäjän presidentti Putinille, -
toteavat kansainväliset uutistoimistot.
Suomi ilmoitti ostavansa Israelin David's Sling, -
eli Daavidin Linko ohjuspuolustusjärjestelmän -
Israelin Rafael sotatarviketehtaalta.
Samalla hyväksyttiin optio merkittävästä jatko-osto-oikeudesta.
David's Sling -järjestelmä laajentaa merkittävästi -
Suomessa sijaitsevien ilmapuolustus- valmiuksien toiminta-aluetta.
Lausunnossa todetaan. Tämä hankinta luo Suomen Puolustusvoimille -
uuden kyvyn tuhota kohteita erittäin korkealla, -
mainitsi Suomen puolustusministeri Antti Kaikkonen.
"Historiamme liittoutumattomuuden aikakausi on päättynyt -
ja uusi aikakausi alkaa", totesi Suomen presidentti Sauli Niinistö -
ennen kuin Suomen sinivalkoinen lippu nostettiin salkoon Brysselissä, -
Naton päämajan ulkopuolella.
Tämä on ensimmäinen tämän järjestelmän myynti ulkomaille.
David's Sling on myös ollut keskeinen pyyntö Israelille Ukrainalta, -
joka on kärsinyt venäläisten ohjusten ja lennokkien iskuista.
Israel on toistaiseksi kieltäytynyt toimittamasta järjestelmää.
Koska David's Sling on kehitetty yhteistyössä Yhdysvaltojen kanssa, -
myynti edellyttää Yhdysvaltain hallituksen myyntilupaa.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään,
sekä erityisesti vielä myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7